มีอาการคันมากๆรอบริมฝีมากจนชา มีตุ้มเล็กๆขึ้น หากมือไปโดนจะคันมาก และมีน้ำใสๆออกมา ปากแห้งลอก อยากทราบว่าเกิดจากอะไรคะ และมีวิธีรักษาเบื้องต้นไหมคะ รบกวนด้วยค่ะ ขอบนะคะ
สวัสดีค่ะ การวินิจฉัยที่เป็นไปได้1.ผื่นแพ้ผิวหนังรอบปาก เกิดได้บ่อยในผู้หญิงนะคะ สาเหตุมักเกิดจากแพ้ลิปสติก แพ้เครื่องสำอางที่ใช้บริเวณใบหน้าและรอบปาก จะคันเด่น มีผื่นแดง ผิวลอก ในกรณีที่เป็นเฉียบพลันอาจมีตุ่มน้ำใสๆให้เห็น2.เริม จะมีตุ่มน้ำใสเด่น เวลาตุ่มแตกออกมาจะแสบ เป็นโรคติดต่อทางการสัมผัส มักเป็นๆหายๆตลอดชีิวิต3.ตุ่มถูกแมลงกัด แต่ไม่ควรมีอาการปากแห้งลอกร่วมด้วยเป็นไปได้มากที่สุดคือผื่นแพ้ผิวหนังรอบปากค่ะการดูแลตัวเองเบื้องต้น หยุดใช้ลิปสติกและเครื่องสำอางรอบๆปาก สังเกตว่ามีผลิตภัณฑ์ที่ใช้กับใบหน้าหรือปากอะไรบ้างที่เพิ่งเปลี่ยนมาใช้ก่อนจะมีอาการให้หยุดใช้ทันที หลีกเลี่ยงการแกะเกา ใช้สเตียรอยด์ทาบางๆเฉพาะที่ได้ แนะนำเป็นสเตียรอยด์กลุ่ม momethasone เพราะจะใช้กับใบหน้าได้ ใช้วันละครั้งควรไปพบแพทย์เมื่อ ตุ่มลุกลามมาก แม้หยุดใช้ลิปสติกหรือเครื่องสำอางที่สงสัยแล้วก็ไม่ดีขึ้น รอบปากมีลักษณะแดง น้ำเหลืองไหลมากหรือมีหนอง อันนี้เป็นอาการของการติดเชื้อแทรกซ้อน จำเป็นต้องได้ยาฆ่าเชื้อร่วมด้วยค่ะ